**GENERALFORSAMLING 2025 i 4joy**

**Dato:** Torsdag den 24. april kl. 18.00

**Sted:** Toftevangskolens festsal, Søholmskolen, afd. Toftevang, Teglporten 7, 3460 Birkerød.

Tilstede: 14 medlemmer, Edgard kom senere.

**Dagsorden iflg. vedtægterne:**

1. **Valg af generalforsamlingsdirigent:** Jørgen Hansen foreslået og valgt.

**Valg af referent:** Mari Anne Woll foreslået og valgt.

**2. Bestyrelsens beretning for 2024.** Formanden Inge M. Neiiendam fremlagde beretningen (bilag 1). Ingen spørgsmål, men der blev udtrykt forståelse for formandens store indsats samt ros til koret for at holde sammen på trods af dirigentskift.

**3. Fremlæggelse og godkendelse af revideret regnskab for 2024.** Kassereren Pina fremlagde regnskabet, som blev godkendt uden kommentarer (bilag 2).

**4. Fastsættelse af kontingent** (til korkassen). Bestyrelsen foreslår 200 kr. for 2025. Vedtaget. Kontingentet indbetales senest *1.6. kontant til Pina eller med mobilepay på 21 62 16 86.*

**5. Indkomne forslag:**

**Vedtægtsændringer:**

a) §2 Nuværende ordlyd ” administreres siden 1.9.2017 *af AOF Nordsjælland*” ændres til *”af en aftenskole tilknyttet Rudersdal kommune (pt Helikon Akademiet)”.* Vedtaget uden afstemning.

b) §5 nyt punkt *d)* ***Kordisciplin.*** *Alle opfordres til at vise hensyn ved at undlade brug af parfumer o.l. og ved at undlade forstyrrende snak under prøven*. De øvrige underpunkter får som følge heraf nye bogstaver.

Første del af forslag b) ang. brug af parfume o.l. vedtaget, men anden del ang ”forstyrrende snak ” blev sat til afstemning efter diskussion:

4 Ja – 6 nej – 3 afstod fra at stemme. Iflg vedtægterne kræver vedtagelse af vedtægtsændringer 2/3 af de fremmødtes stemmer. Denne del af forslaget blev således forkastet og udelades. (bilag 3, ny version af vedtægterne er under udarbejdelse).

**6.Valg af bestyrelsesmedlemmer og suppleanter:** Bestyrelsen består af Richard, Mari Anne, Pina og Inge, suppleant er Christine. Alle valgt

**7. Valg af revisor og suppleant.** I flg. § 9 gælder valgene for 2 år, således at revisor afgår i lige år og suppleant i ulige. Revisor Jørgen Hansen er derfor ikke på valg i år, hvorimod der skal vælges en suppleant i år. Bestyrelsen foreslår Lise Lotte Lysgaard, som blev valgt.

**8. Evt.**

**Repertoire:**

Baggrund: i de seneste uger har der været en del indlæg på mail for og imod vores nye dirigents valg af 2 argentinske sange. Edgard var af bestyrelsen blevet opfordret til at introducere nogle sange efter eget valg – sådan som vi altid har ladet dirigenten gøre. De kritiske indlæg (specielt pga den spanske tekst) overraskede de fleste i koret, men vi kan ikke ignorere denne uenighed, derfor er vi nødt til at have en diskussion og forhåbentligt finde en fælles holdning.

Flere indlæg for og i mod, men uanset holdning til spansksprogede sange, var der enighed om, at vi med Edgard har fået en kapacitet, der kan hjælpe 4joy til at blive bedre.

Dirigenten foreslog 3 modeller (der kan ikke vedtages noget under Evt., men en meningstilkendegivelse kan være vejledende for bestyrelsen og dens videre arbejde):

1) vi gør arbejdet med El ultimo café færdigt – og synger aldrig mere på spansk: 3 stemmer ja.

2) vi synger 1 spansksproget sang om året: 3 ja

3) vi synger 1 spansksproget sang per halvår: 7 ja

Ref/Mari Anne Woll

Gentofte 26/4 2025

**Bilag 1 Bestyrelsens beretning for 2024**

Ved sidste års start var vi godt i gang med vores dirigent Tobias Bødker

Jakobsen, Som vi jo alle sammen var rigtig glade for. – Den oprindeligt planlagte koncert

i januar måned opgav vi, da der havde været for kort tid til at få et helt

program op at stå, så vi satsede nu på en ordentlig koncert ved

sæsonafslutning i maj 2024.

Lidt tidligere kom Tobias med forslag om, at vi kunne lave noget

**underholdning på et plejehjem i Lyngby, (Bredebo) den 11/5**, hvor hans

mor arbejdede, og det gik vi med til.

Ikke alle var i stand til at deltage, men de fleste, og koncerten blev vel

modtaget blandt plejehjemsbeboerne, en del af dem sang ovenikøbet med,

kunne vi se. Tobias håndterede selv flyglet på stedet.

Herefter havde vi så **koncert i Holte Kirke den 23/5,** hvor Tobias også

fungerede som præsentator, og vi havde pianomæssig medvirken af Søren

Geneser, en glimrende pianist, der som organist var Tobias’ chef i Haraldskirken. En del af

os var enige om, at Søren bestemt var et godt bekendtskab, som vi kunne bruge i

anden sammenhæng.

Desværre for os var Tobias færdig med sine studier og søgte højt og lavt efter job, -

og endte med at få fast ansættelse for 3 år på gymnasiet i Aasiaat på det

nordligst placerede gymnasium i Grønland. Jeg kan godt sige, at bestyrelsen

var ret kede af at skulle af med ham, og vi måtte derfor starte

sommerperioden med at afsøge markedet for at finde en ny dirigent.

Vi havde jo allerede sagt ja til at medvirke på det fælles korarrangement på

**Kulturnatten den 13/9 på Mantzius i Birkerød,** men måtte sætte arrangørerne

en anelse i venteposition før vi kunne sige endeligt ja. Det blev en travl

sommer, - men det lykkedes os at finde Jonathan Schmidt, som var klar til at

springe ind, og vi fik pæn omtale for vores optræden med Jonathan.

Så gik vi i gang med at arbejde med Jonathan og kunne ligesom året før

godt se, at vi ikke kunne nå at oparbejde et fuldt repertoire til en julekoncert,

men enedes med Jonathan om i stedet at arrangere en åben prøve i

december for måske at kunne finde lidt flere mænd, da koret p.t. kun

har 6 herrestemmer m/k. medlemskredsen. Vi sluttede derfor efteråret af med

en **åben prøve i Holte Kirkes koncertsal den 12/12-2024.** Vi sørgede også

for glögg og æbleskiver til både publikum og os selv, og det blev en hyggelig

aften. Desværre gav den ikke nogen nye medlemmer.

Den **26/12 modtog jeg en opsigelse** fra Jonathan Schmidt, som

syntes, at han havde for meget om ørerne og kunne ikke klare aftenarbejde.

Lidt statistik: I foråret 24 havde vi 14 prøver, en

heldagsprøve (4/5) og 1 generalforsamling, en Minikoncert på Plejehjem 11/5

og koncert 23/5.

I efteråret havde vi 11 prøver + den åbne prøve 12/12, samt en heldagsprøve 9/11.

***Bestyrelsen v/formand Inge M.Neiiendam***

**Bilag 2 Revideret regnskab for 2024**

**Ligger allerede på hjemmesiden (Kalender, 24.4.25)**